
Completări (III) la studiile de caz 
din volumele anterioare 


Metoda mea de cercetare a vieților anterioare se bazează pe 
clarviziune şi telepatie, verificate pe nenumărate spirite şi clienţi. 
Impactul trecutului spiritual asupra fiecărui om este incontestabil. 
Dacă fiecare individ şi-ar afla aspecte din vieţile sale anterioare, ar 
reuşi cu siguranţă să îşi organizeze viaţa actuală într-un mod mult 
mai agreabil. Prezentul nu ar mai deveni copleşitor prin problemele 
pe care le pune zilnic în faţa fiecăruia dintre noi. 

NINA PETRE, 
medium şi clarvăzătoare 


Sunt prezentate vieţile antecesorilor spirituali (în ordine inversă 
cronologică, cu elemente istorice), precum şi reacţiile destinatarilor, 


unde este cazul. 


Lista studiilor de caz (volumul 10): 


> MAGDA (episoadele 5 — 7) -pag. 3 
>» ALIN (episoadele 3 — 6) - pag. 7 
> GEORGE (episoadele 8 — 11) - pag. 14 
» RYAN (episodul 4) - pag. 19 
>» DAVID (episoadele 4-7) - pag. 21 
» VALENTINA (episoadele 1 — 7) - pag. 26 

În volumele anterioare, am publicat studiile vieților anterioare ale 
spiritelor unor persoane din România, preluându-le din site-ul nostru 
www,.spiritus.ro. În prezentul volum, nr. 10, completăm seria în dreptul 
câtorva nume. Episoadele spirituale în „completare” nu au fost publicate 
şi online, unul din motive fiind că, la unele, lipsesc comentariile 
destinatarilor. Am adăugat în final şi un studiu nou de caz, cu 
comentariile Valentinei. 






































VIEŢILE ANTERIOARE (completări III) 

Studii de caz Vol. 1-3 Vol. 8 Vol.10 
completări III 

MAGDA 1-4 EEE, 
ALIN 1-2 3-0 
GEORGE 1-7 8-11 
RYAN 1-6 4 
DAVID le 4-7 
VALENTINA 1-7 
Total episoade 23 

MAGDA 





EPISOADE SPIRITUALE COMENTATE ANTERIOR 
Ruchta Lorenken (1886-1938) 
2 9 Suker Kandiril (1798-1874) 
30 Lhu Shu Dart (1703-1780) 
2 Ahydel (1612-1680) 
RESTUL EPISOADELOR SPIRITUALE 
59 Akuna (1458-1511) 
6 O Feliciano Senarega (1306-1368) 


7 9 Chen (1166-1213) 


Episodul 5 - AKUNA 


Episodul spiritual nr.5 o are ca eroină pe australianca AKUNA. Viaţa 
ei s-a desfăşurat în perioada anilor 1458-1511 (secolele 15-16). AKUNA s- 
a născut într-un trib de aborigeni aşezat în zona de sud-vest a 
continentului Australia, la mică distanţă de ţărmul Oceanului Indian. 

Membrii comunităţii se hrăneau din vânătoare, pescuit şi culesul 
plantelor comestibile. Totemul tribului era şarpele neveninos. 

Formă predominantă a religiei aborigenilor austalieni era 
totemismul. Acesta reprezenta credinţa în legătura supranaturală dintre 
grupurile de oameni şi anumite animale, plante sau alte forme ale 
materiei. Animalul sau obiectul al cărui nume îl purta o comunitate de 
aborigeni era totemul ei. Interdicţia de a ucide animalul-totem şi de a-l 
folosi drept hrană avea un aspect pur moral, încălcarea ei atrăgând 
nemulţumire, reprobare sau o frică superstiţioasă din partea celorlalţi 
membri ai grupei totemice, dar fără sancţiuni concrete. 

În tribul AKUNEI, exista teama că ucigaşul unui şarpe, veninos sau 
neveninos, putea fi ucis în condiţii neaşteptate sau murea cineva din 
familia lui. De obicei, bărbaţii tribului ucideau şerpi veninoşi pentru a 
scăpa cu viaţă, ei şi familiile lor. 

Tatăl AKUNEI se numea Akama. Nevasta lui, Barite, dăduse viaţă la 
unsprezece copii, şapte fete şi patru băieţi. Au fost ucişi de şerpi la vârsta 
copilăriei cinci fetiţe şi patru băieţi. După ce i-a murit şi ultimul băiat, 
Akama, furios şi disperat, a început să vâneze şerpi, veninoşi şi 
neveninoşi, ucigându-i pe toţi. Nu ţinea cont de sfaturile consătenilor, 
care îl avertizau că totemul strămoşesc se putea supăra pe el. Cele două 
fete rămase în viaţă au reuşit să se mărite şi să aibă copii. 

Iluka, sora mai tânără cu 6 ani a AKUNEI, a făcut nunta la 13 ani cu 
gospodarul Nioka, un flăcău de 109 ani. Au avut împreună două fete şi 
cinci băieţi. Au fost ucişi de şerpi trei băieţi. 

AKUNA s-a măritat la 14 ani cu gospodarul Jago, un tânăr de 18 ani. 
Ea a născut trei fete şi trei băieţi. Fetele se numeau Tarni, Arora şi Ekala, 
iar băieţii, Maka, Yuka şi Quoba. Tarni, Yuka şi Quoba au fost ucişi de 
şerpi. Furios, Jago a început să omoare toţi şerpii care îi ieşeau în cale. La 
26 de ani, Jago a fost ucis de un aligator în timp ce se afla în barca lui la 
pescuit. 

AKUNA, rămasă fără bărbat, a trăit în singurătate timp de 31 de ani. 
A murit la 53 de ani, în vara torida a anului 1511, grav bolnavă de inimă. 

Nefericită AKUNA avea darul prevestirilor, dar nu i se dădea 
suficientă atenţie. Ea presimţea atacurile unor animale periculoase: 
şerpi, vulturi, câini dingo, peşti foarte mari, aligatori etc. 

Nina Petre 
30 august 2019 


Episodul 6 - FELICIANO 


Episodul spiritual nr.6 îl are ca erou pe italianul FELICIANO 
SENAREGA. EI s-a născut în oraşul Milano şi a trăit între anii 1306-1368 
(secolul 14). 

La data naşterii lui FELICIANO, oraşul Milano se află sub stăpânirea 
seniorului Matteo I cel Mare, reprezentant al familiei Visconti. 

Fabrizio Senarega, administrator pe moşia nobilului Giuliano 
Spinola, era căsătorit cu doamna Ottavia. Aveau împreună un singur 
copil, pe FELICIANO. Moşia lui Giuliano era situată spre nord de Milano. 

Fabrizio venea săptămânal acasă, în Milano, aducând fructe, legume şi 
carne. 

FELICIANO a studiat acasă cu profesori din Milano între 8 şi 14 ani. 
Băiatul avea 19 ani, când i-a murit tatăl, răpus de tuberculoză. Cu un an 
înainte, murise şi domnul Giuliano, iar moşia trecuse în stăpânirea lui 
Carlo Spinola, fiul acestuia. 

Carlo îl cunoştea bine pe FELICIANO şi îl admirase deseori cu câtă 
bunăvoință îl ajută pe Fabrizio în administrarea treburilor de pe moşie. 
Fără să stea mult pe gânduri, Carlo i-a oferit lui FELICIANO postul de 
adminstrator. Ottavia, văduva lui Fabrizio, a rămas în casa din Milano, 
unde îşi jelea soţul pierdut în fiecare zi. 

FELICIANO s-a căsătorit la 23 de ani cu Eleonora Spinola, verişoara 
lui Carlo. Fata avea 17 ani şi a primit ca dar de nuntă de la tatăl ei o vilă 
eleganta în Milano. Eduardo Spinola, tatăl Eleonorei, era un cunoscut om 
de afaceri în oraş. Soţia lui se numea Evelina. 

Eleonora a dat viaţă la trei copii. Prima născută, Antonia, a sosit 
când mama ei avea 20 de ani. După Antonia, au fost şi doi băieţi: Fidelio, 
decedat la vârsta de un an, şi Tino, decedat la 3 ani, ambii grav bolnavi de 
plămâni. 

Antonia s-a căsătorit la 18 ani cu moşierul Niccolo Goria, un bărbat 
de 27 de ani. Au avut trei copii, doi băieţi şi o fată. FELICIANO Senarega 
a decedat la 62 de ani, în iarna anului 1368, fiind grav bolnav cu inima. 

Încă ceva despre FELICIANO: 

- A fost foarte afectat la moartea celor doi băieţi şi treptat s-a 
îmbolnăvit de inimă; 

- Iubea nespus de mult natura, animalele sălbatice şi pe cele 
domestice; 

- Foarte bun gospodar, punea umărul alături de ţărani şi meseriaşi la 
lucrările agricole, pomicole, tăierea copacilor din pădure, supraveghind 
totul, chiar şi vânzarea produselor în Milano şi în alte oraşe; 

- Nu lovea muncitorii şi nu îi păcălea la plată; 

- Şi-a iubit enorm soţia şi copiii. 

- Din respect pentru soţia lui şi pentru propria persoană, nu a mai 
frecventat după căsătorie niciun bordel. 


Nina Petre 
1 octombrie 2019 

Episodul 7 - CHEN 


Episodul spiritual nr.7 o are ca eroină pe chinezoaica numită CHEN. 
Ea s-a născut în oraşul Beijing şi a trăit între anii 1166-1213 (secolele 12- 
13). Ă 

In perioada vieţii lui CHEN, pe tronul Imperiului chinez au domnit 
împărații dinastiei Sung de Sud. 

Meşterul Xiaodan din Beijing, căsătorit cu doamna Yuan, avea un 
singur copil, pe frumoasa CHEN. Părinţii au învăţat-o pe CHEN meseria 
lor, confecţionarea de haine, pălării şi sandale. Niciunul dintre aceşti 
oameni nu a avut ştiinţă de carte. 

CHEN avea 15 ani, când moşierul-cămătar Guiren, un bărbat văduv 
în vârstă de 42 de ani, a cerut-o pe CHEN în schimbul unei datorii 
neplătite de părinţii ei. Xiaodan luase de la moşier pânză de mătase 
naturală şi paie de orez, toate necesare confecţionării hainelor destinate 
vânzării. Comerţul mergea greu, iar Xiaodan nu reuşise să îşi achite 
datoria la timp. CHEN a fost luată de la părinţi şi dusă în casa lui Guiren, 
aflată pe vasta lui moşie, spre sud de Beijing. 

Guiren nu avusese copii cu fosta soţie. CHEN i-a dăruit un băiat, pe 
voinicul Xue, născut la 18 ani. Guiren a decedat la 46 de ani, din cauza 
unui atac de cord, provocat de consumul exagerat de alcool. CHEN, 
rămasă văduvă la 19 ani, cu un copil de un an, a vândut moşia şi s-a 
mutat în Beijing, lângă părinţii ei. Şi-au deschis un atelier mare, unde s-a 
început confecţionarea unui număr mare de haine. 

La scurtă vreme după mutarea în Beijing, au vizitat-o două femei de 
pe o moşie învecinată cu cea pe care o vânduse. Fiecare dintre ele era 
însoţită de câte un băiat şi afirmau că îşi concepuseră copiii cu moşierul 
Guiren. Femeile cereau avere pentru băieţii lor, Geming, în vârstă de 7 
ani, şi Zhen, de 10 ani. CHEN nu le-a crezut şi a pus paznicii să le alunge. 

Ajunsă la 47 de ani, CHEN a fost răpusă de o boală de inimă veche 
de câţiva ani. Era în iarna anului 1213, iar Xue, fiul ei, împlinise 29 de 
ani. Ajunsese patronul atelierului familiei. Se căsătorise la 26 de ani cu 
Yun, o fată de 17 ani, şi avea doi copii: Heng, băiatul, şi Ting, fata. 

După moartea lui CHEN, presupuşii fraţi Geming şi Zhen i-au cerut 
lui Xue câte o parte din averea lui. I-a refuzat şi a plătit cu viaţa pentru 
această atitudine. Cei doi l-au înjunghiat mortal şi i-au devastat atelierul. 

Nina Petre 
28 octombrie 2019 

ALIN 





EPISOADE SPIRITUALE COMENTATE ANTERIOR 
10 Pierre Valdy (1856-1916) 
% Lola (1788-1821) 
RESTUL EPISOADELOR SPIRITUALE 
30 Akider (1713-1764) 
4 O Nyesre (1612-1665) 
5 O Karla Dekin (1500-1572) 


6 O Amedeo Astrucci (1409-1471) 


Episodul 3 - AKIDER 


AKIDER a trăit în perioada 1713-1764 (secolul 18). S-a născut în 
Turcia, în casa părinţilor lui din localitatea portuară Izmir. Acest oraş, 
port la Marea Egee, se afla pe ţărmul Golfului Izmir. 

Părinţii lui AKIDER, Muhammad (tatăl) şi Aylem (mama), au avut 
şase copii. Patru dintre ei, două fetiţe şi doi băieţi, au murit de mici, fiind 
grav bolnavi, cu infecţii provocate de insectele care roiau peste tot. Au 
supravieţuit doi băieţi. AKIDER era cu 6 ani mai mare decât fratele său, 
Ismail. Amândoi au învăţat timp de 4 ani la şcoala islamică patronata de 
moscheea oraşului. 

La 9 ani, AKIDER a pornit pe mare cu barca, împreună cu tatăl său, 
pentru a pescui vietăţi acvatice comestibile, pe care mama Aylem le 
vindea la piaţă. Familia lor era săracă, supraviețuind numai din banii 
câştigaţi de Aylem la piaţă sau de Muhammad, din vânzarea peştelui 
direct la țărm. 

AKIDER şi-a ales meseria de negustor, vânzând peşte şi alte produse 
alimentare: cereale, condimente, fructe. S-a căsătorit la 23 de ani cu 
Ymdeh, o fetiţă de 13 ani ce provenea din familia unui negustor de 
dulciuri. La 17 ani, Ymdeh a născut primul băiat, pe Kiral. După 2 ani, a 
sosit cel de-al doilea fiu, Abdullah. Prima fetiţă, Yahilah, a apărut când 
Ymdeh avea 22 ani. Ultimul copil născut de ea a fost tot o fetiţă, Kirad. 

Ymdeh avea atunci 25 ani. Copiii au crescut frumos, voinici şi sănătoşi, 
părinţii ocupându-se mult de ei. 

Harnica Ymdeh a rămas văduvă la 41 de ani, în anul 1764, când apa 
învolburată a Golfului Izmir i-a răpit bărbatul. Kiral, la 24 ani, Abdullah, 
la 22 ani, Yahilah, la 19 ani şi Kirad, la 16 ani, au rămas orfani de tată. 

AKIDER, ajuns la 51 de ani, încă mai ieşea cu barca în larg, nedorind 
să renunţe la ocupaţia din tinereţe, pescuitul. De obicei, era însoţit de fiul 
cel mic, Abdullah. Acesta, fiind recent plecat la armată, AKIDER a rămas 
singur cu pescuitul săau, neputând fi însoţit nici de fiul cel mare, Kiral, 
care era căsătorit, avea un băieţel şi pleca pe distanţe lungi, fiind 
negustor ambulant. O furtună puternică l-a surprins pe AKIDER în larg, 
la mare distanţă de port. Ghinionul lui a fost că băuse o sticlă cu rachiu, 
din plictiseală, tot aşteptând să se prindă peştele în năvod. Ameţit de 
băutură, nu a vâslit suficient de puternic pentru a redresa barca greu 
încercată de valuri. A fost răsturnată, iar AKIDER, înghiţit de valuri. 

Nina Petre 
13 ianuarie 2017 


Episodul 4 - NYEGRE 


Eroul povestirii este un aborigen australian numit NYEGRE, care a 
trăit între anii 1612-1665 (secolul 17). NYEGRE s-a născut într-un trib de 
negri australieni, comunitate cu câteva zeci de suflete, adăpostită într-o 
zonă cu păduri sălbatice. Astăzi, satul în care şi-a dus viaţa NYEGRE 
poate fi localizat între fluviul Gascoyne, care îşi varsă apa în Oceanul 
Indian, şi lacul Mac Leod, situat în apropierea țărmului vestic al 
Australiei. 

Şeful de trib Rranu a avut împreună cu nevasta lui, Akudi, 
unsprezece copii. Opt dintre ei, două fete şi şase băieţi, s-au stins din 
viaţă până să împlinească 3 ani, suferind grav din cauza înţepăturilor de 
insecte, a muşcăturilor de şerpi şi a unor infecţii digestive. 
Supraviețuitorii ajunşi la vârsta maturității au fost trei băieţi. Cel mai 
mare dintre ei era NYEGRE. După el urma, la 4 ani diferenţă, Rudigu. 
Ultimul, numit Orrm, avea cu 2 ani mai puţin decât Rudigu. 

Membrii tribului trăiau din vânătoare, pescuit şi culesul plantelor 
comestibile. Nu ştiau să practice agricultura. NYEGRE avea 22 de ani, 
când i-a murit tatăl, din cauza unei muşcături de şarpe. NYEGRE, 
pregătit de la vârsta de 10 ani în tainele funcţiei de şef de trib, prin 

strădaniile tatălui său, Rranu, a fost investit spre a-i lua locul după 2 zile 
de la moartea acestuia. 

Nefiind căsătorit, tânărul NYEGRE a fost mutat de sfatul comunităţii 
într-o colibă separată de cea a părinţilor lui. Acolo şi-a adus nevastă la 24 
de ani. Ordo, o fetiţă de 13 ani, s-a maturizat treptat, devenind mama a 
paisprezece copii. Dintre aceştia, opt fetiţe şi patru băieţi au decedat 
imediat după naştere sau la câteva luni după aceea. Au supraviețuit două 
fete. Pe Udgum, Ordo o născuse la 17 ani, iar pe Noyagre, la 24 ani. Pe 
amândouă, părinţii le-au măritat cu bărbaţi din tribul lor înainte să fi 
împlinit 15 ani. 

NYEGRE, tatăl lor, un şef de trib energic şi săritor la nevoie pentru 
cauza oricui, a decedat la 53 de ani în condiţii suspecte, fără să fi arătat 
semne de boală. Sfatul bătrânilor s-a pronunţat cu privire la moartea lui 
neaşteptată, considerându-l vinovat pe şeful unui trib rival, temut 
practicant al magiei vătămătoare, dornic de a ocupa o parte din zona 
bună pentru vânătoare folosită de tribul lui NYEGRE. Foarte încrezător 
în rezistenţa trupului său voinic şi sănătos, NYEGRE nu se înspăimânta 
la avertismentele bătrânului vrăjitor, omul său de încredere, care se tot 
lăuda că avea de luptat în fiecare zi cu vrăjile sosite din direcţia tribului 
rival. Cu acel trib, NYEGRE purtase zeci de războaie, respingând 
atacurile de fiecare dată. După fiecare victorie, se simţea fără putere timp 
de câteva zile. Bătrânul vrăjitor îl supraveghea necontenit, făcându-i 
descântece potrivite cu starea lui. 

Printre credinţele religioase ale aborigenilor australieni, un loc 
deosebit îl ocupa credinţa în magia aducătoare de nenorociri (magia 
vătămătoare sau neagră). Pe seama ei se puneau aproape toate bolile, 
nenorocirile şi chiar moartea. Conform credinţei aborigenilor, moartea ce 
nu survenea în lupte era o urmare a magiei, a vrăjitoriei tainice a 
duşmanilor. Orice aborigen, fără iniţiere specială, putea să facă vrăji 
duşmanului său, mai ales dacă respectivul aparţinea altui trib. Existau şi 
profesionişti în magie, numiţi vraci sau vrăjitori, de care se temea toată 
lumea. 

În ritualurile magiei aducătoare de nenorociri se foloseau diferite 
obiecte, descântece, vrăji şi blesteme. Credinţa în magia vătămătoare era 
o adevărată nenorocire pentru băştinaşii australieni. Bănuiala privind 
săvârşirea de vrăjitorii servea drept motiv principal pentru conflictele şi 
ciocnirile dintre triburi. Chiar şi în cadrul aceluiaşi trib, bănuielile şi 
acuzaţiile reciproce privind vrăjitoria constituiau motive ale certurilor şi 
vrajbei. 

Şeful NYEGRE s-a culcat într-o seară sănătos, iar spre dimineaţă, 
trezindu-se din somn, Ordo şi-a găsit bărbatul mort lângă ea. Sfatul 

bătrânilor înţelepţi a discutat cu cei doi vrăjitori, aflând de la ei că, în 
timpul nopţii, i se făcuse lui NYEGRE o vrajă de moarte. 

Bărbatul lui Udgum, fata cea mare a răposatului, urmând să preia 
funcţia socrului NYEGRE, a convocat adunarea întregii comunităţi, 
insistând să afle dacă magia vătămătoare aducătoare de moarte fusese 
făcută de cineva dintre ei sau sosise pe calea aerului de la un alt trib. Cu 
toţii au fost de acord că nenorocirea le fusese trimisă de la un trib rival cu 
care purtaseră mai multe războaie. 

După înmormântarea şefului în adâncul pădurii, ginerele Oadu, noul 
şef de trib, s-a iniţiat în magie vătămătoare, aşteptându-şi momentul 
răzbunării. Luptele prin practici de magie vătămătoare au continuat 
multă vreme după moartea lui NYEGRE. 

Nina Petre 
30 ianuarie 2017 


Episodul 5 - KARLA 


Episodul spiritual nr.5 o are ca eroină pe belgianca KARLA DEKIN, 
a cărei viaţă s-a desfăşurat între anii 1500-1572 (secolul 16). KARLA s-a 
născut în somptuoasa vilă a părinţilor situată în oraşul Jette, aflat la nord 
de Bruxelles, în regiunea Brabant. 

Brabantul, regiune istorică din Europa occidentală, se întinde la vest 
de cursul mediu al râului Meuse. Ocupat în secolul 5 de către franci, în 
perioada Evului Mediu a fost de mai multe ori divizat şi unificat. Din 
secolul 12, ca ducat independent, a fost alipit regiunii Burgundia de către 
Filip cel Bun (în 1430). A trecut mai târziu sub dominaţia Habsburgilor, 
ÎN 1477. 

Nobilul Arthur Dekin, căsătorit cu doamna Liandre, fiică de burghez 
bogat, avea doi copii. KARLA era cu 3 ani mai mare decât fratele ei, 
Enodhor. Ambii copii au fost educați în casa părinţilor cu guvernante şi 
profesori aduşi din Bruxelles. La 17 ani, Enodhor a plecat în Franţa, 
dorind să studieze arheologia şi câteva limbi de largă circulaţie mondială. 
Odată studiile terminate, tânărul de 24 ani a plecat spre Indiile Orientale, 
unde i s-a pierdut urma. Părinţii, îngrijoraţi de dispariţia lui, şi-au 
implorat fiica să nu plece din oraşul lor. 

La 17 ani, KARLA s-a căsătorit cu bogatul negustor de ţesături şi 
haine de iarnă Honst Krauer, bărbat frumos, inteligent, în vârstă de 29 
ani. Honst trecuse prin multe iubiri, oprindu-se în sfârşit la frumoasa 

KARLA. Cuplul de tineri căsătoriţi şi-a început armonioasa viaţă de 
familie în casa lui Honst din Jette. El mai avea o casă cu multe anexe pe 
propria moşie, situată la est de oraş. 

Terenul agricol, păşunea şi reşedinţa de la ţară îi reveniseră după 
moartea părinţilor, survenită în urmă cu câţiva ani. Cei doi se 
răsturnaseră cu trăsura pe drumul de ţară plin de gropi, când calul se 
speriase de un iepure ieşit dintr-un tufiş. Honst, unicul lor copil, suferise 
mult după pierderea părinţilor. 

S-a bucurat enorm când KARLA a rămas însărcinată, la 3 ani după 
nuntă. Unicul lor copil, Theodore, s-a comportat de mic asemenea lui 
Honst, imitându-şi tatăl în toate gesturile lui. Honst îi oferea tot ce dorea, 
se purta frumos cu el, ca şi cu nevasta lui, KARLA. Frau cu toţii fericiţi. 
Averea lui Honst sporea anual prin vânzarea lânii oilor de pe moşie, dar 
şi prin comerţul cu ţesături şi haine, desfăşurat în cele două magazine din 
Jette. 

Theodore era elev în ultimul an într-o instituţie pentru băieţi în 
Jette, când şi-a pierdut tatăl pentru totdeauna. Avea doar 17 ani când şi-a 
condus tatăl la cimitir. Mama lui, KARLA, rămasă văduvă la 37 ani, a 
intrat într-o depresie puternică, din care şi-a revenit cu greu, după câteva 
luni de tratament. A încercat să se sinucidă de două ori, fiind salvată de 
servitoarele din casă. 

Femeia nu putea să înţeleagă cum fusese în stare soţul ei, un călăreț 
excelent, să cadă de pe cal în drum spre casă, rupându-şi gâtul la intrarea 
în oraş. La fel ca atunci când i-au murit părinţii, calul s-a speriat de o 
vietate apărută în calea lui. Era întuneric şi ploua cu găleata. La 49 de 
ani, bunul Honst şi-a lăsat familia în grija rudelor şi prietenilor. 

De dragul copilului ei, KARLA s-a rugat la Dumnezeu zi şi noapte să 
îi scoată din minte dorinţa sinuciderii. Iubirea lui Theodore, blândeţea şi 
grija lui permanentă, au ajutat-o să îşi revină la un comportament 
normal. Împreună cu fiul ei, KARLA a preluat conducerea moşiei şi a 
afacerilor din oraş ale regretatului soţ. A trăit până la 72 de ani, mereu 
ocupată cu diverse treburi, vizitându-şi săptămânal fiul, nora şi cei şase 
nepoți. 

Nina Petre 
12 februarie 2017 

Episodul 6 - AMEDEO 


Episodul spiritual nr.6 îl are ca erou pe AMEDEO ASTRUCCI. EI a 
trăit în perioada anilor 1409-1471 (secolul 15). AMEDEO s-a născut în 
casa părinţilor lui din oraşul Florenţa. 

Negustorul cămătar Tiberius Astrucci, căsătorit cu Annaluisa, avea 
doi copii. Annamaria era cu 6 ani mai tânără decât fratele ei, AMEDEO. 
Educată cu exigenţă de către mama ei pentru a deveni o bună soţie 
catolică, fata s-a supus voinţei părinţilor, lăsându-se cununată cu un 
negustor cu 15 ani mai în vârstă decât ea, văduv. Au avut împreună patru 
copii. Cei trei copii ai acestuia, orfani de mamă, erau crescuţi de bunicii 
din partea tatălui. 

AMEDEO, dovedind în perioada adolescenţei o atracţie deosebită 
pentru vindecarea oamenilor bolnavi, a fost înscris de tatăl său la Şcoala 
de Medicină din Milano, urmând să locuiască în vila unchiului Aurelio, 
fratele lui Tiberius. La 25 de ani, tânărul medic AMEDEO a revenit în 
Florenţa, dornic să se apuce de lucru. Părinţii i-au pus la dispoziţie 
parterul casei lor, unde AMEDEO şi-a deschis un cabinet medical. 

S-a căsătorit la 30 de ani cu fata pe care şi-o dorise de multă vreme. 
Mariangela Serini avea 16 ani când s-a cununat cu doctorul AMEDEO, 
bărbatul visurilor ei. Din iubirea lor au rezultat doi băieţi. Vittorio s-a 
născut când mama lui avea 20 de ani. După 3 ani, a sosit frăţiorul său, 
Augusto. 

Vittorio, atras puternic de arheologie, a plecat la 18 ani în Egipt, 
unde a urmat studii de egiptologie antică. A rămas în Cairo, unde s-a 
căsătorit cu o localnică. Augusto, foarte apropiat sufleteşte de părinţi, a 
urmat studii de Medicină, devenind apoi colegul de cabinet al tatălui său. 

Anii au trecut repede, tatăl şi fiul de lângă el muncind zi de zi, 
numărul pacienţilor fiind în creştere. De la Vittorio primeau scrisori în 
fiecare an, el arătându-se mereu mulţumit de viaţa şi activitatea de pe 
pământul egiptean. La începutul anului 1471, având 62 de ani, doctorul 
AMEDEO a aflat prin pacienţii reveniţi din nordul Africii că în Egipt 
epidemia de holeră se întindea rapid. Îngrijorat pentru soarta fiului său, 
de la care nu primise veşti, AMEDEO s-a îmbarcat pe o corabie care l-a 
transportat până în nordul Egiptului. Ajuns în Cairo, a găsit oraşul 
cuprins de cumplită epidemie. Casa fiului său era în carantină. Vittorio şi 
soţia lui, Alehda, zăceau neputincioşi, vegheaţi de o vindecătoare 
bătrână. Sărmanul AMEDEO s-a apucat imediat de treabă, 
administrându-le bolnavilor medicamentele aduse din Florenţa. 

Din păcate, cei doi tineri nu au putut fi salvaţi. Vittorio s-a stins la 
28 de ani, în braţele tatălui său. Alehda închisese ochii cu câteva ore mai 

devreme. Sanitarii au sosit la timp, luând trupurile celor decedați pentru 
incinerare la crematoriul oraşului. După pierderea fiului său, medicul 
AMEDEO a fost şi el răpus de holeră, fiind transportat la crematoriu 
după câteva zile. Vestea morţii soţului şi a fiului cel mare a sosit la 
sărmana Mariangela după câteva luni. Împreună cu Augusto, au 
amenajat un altar în camera ce le-a servit drept dormitor ei şi soţului 
iubit. 
Nina Petre 
3 aprilie 2017 

GEORGE 





EPISOADE SPIRITUALE COMENTATE ANTERIOR 
10 Gilbert Saben (1878-1927) 
2 0 Muhammad (1803-1840) 
3 9 Carmen Issos (1702-1758) 
4 0 Kroleigh (1611-1674) 
> O Narke (1506-1569) 
» O Rayal (1416-1461) 
7 O Rarrun (1310-1358) 
RESTUL EPISOADELOR SPIRITUALE 
80 Durnu (1200-1274) 
9 O Arkime Orssen (1116-1181) 
10 O Federico Rali (995-1034) 


11 9 Pembe (816-868) 


Episodul 8 - DURNU 


Eroul episodului spiritual nr.8 este somalezul DURNU. EI s-a născut 
în oraşul Mogadishu (Mogadiscio), port la Oceanul Indian, şi a trăit între 
anii 1200-1274 (secolul 13). 

Teritoriul Somaliei a fost locuit neîntrerupt, din mileniul 2 î.Hr., de 
triburi somaleze. Acestea practicau un comerţ activ cu Egiptul faraonilor. 
Egiptenii aduceau fildeş, aur, abanos şi smirnă de pe Coasta Somaliei. În 
secolul 7 d.Hr. au pătruns în nordul Somaliei arabi din Yemen. Ei au 
întemeiat oraşele-stat prospere Zeila, Ifat şi Hadja. În secolele 9 şi 10, 
arabi sosiți din Oman şi Persia au fondat oraşele Mogadishu, Barawa, 

Merka. Arabii au impus islamul ca noua religie, iar aceasta s-a generalizat 
în secolele 15-16. 

Negustorul de sclavi Basim din Mogadishu, căsătorit cu doamna 
Shazi, avea doi copii. DURNU era cu 4 ani mai în vârstă decât sora lui, 
Sadaf. 

Căsătorită la 15 ani cu negustorul de alimente Amani, un tânăr de 23 
de ani, Sadaf a devenit mama a doi băieţi: Afif şi Jinan. 

Familia lui Basim nu avea ştiinţă de carte. 

Începând cu vârsta de 12 ani, DURNU şi-a ajutat tatăl la negustoria 
cu sclavi. La 19 ani s-a căsătorit cu sclava etiopiană Abayne, o fată de 15 
ani. Ea a născut un singur copil, pe fiul lor, Beruk, la vârsta de 17 ani. 
Femeia a decedat la 19 ani, chinuindu-se să nască o fetiţă moartă. 

DURNU s-a recăsătorit la 26 de ani cu sclava egipteană Kema, o 
fetiță de 16 ani. Ea a devenit mama a două fete. Pe Nub a născut-o la 17 
ani, iar pe Cabar, la 20 de ani. 

Beruk a devenit şi el negustor de sclavi. S-a căsătorit la 24 de ani cu 
Husya, o fată de 16 ani. Au avut împreună doi fii şi o fiică. 

Frumoasă Nub a fost răpită de pirați la 12 ani şi ucisă, pentru că ţipa 
prea tare. 

Sora ei, Cabar, s-a căsătorit la 17 ani cu moşierul Bahij, un bărbat cu 
10 ani mai în vârstă decât ea. Au avut împreună două fete şi trei băieţi. 

DURNU a decedat la vârsta de 74 de ani, din cauza unui atac de 
cord. Era foarte supărat de la o vreme, din cauza certurilor dintre fiul şi 
ginerele său, motivul fiind împărţirea averii lui. 

Nina Petre 
29 aprilie 2020 


Episodul 9 - ARKIME 


Episodul spiritual nr.9 o are ca eroină pe norvegianca ARKIME 
ORSSEN. Ea s-a născut în localitatea portuară Bergen, situată în sud- 
vestul Norvegiei, în vecinătatea Marii Nordului. Viaţa ei s-a desfăşurat 
între anii 1116-1181 (secolul 12). 

Teritoriul Norvegiei era locuit în antichitate de triburi germanice. 
Neîntrecuţi navigatori, vikingii au efectuat în secolele 8-11 numeroase 
expediţii pe coastele Angliei, Franţei (în Normandia), în Islanda, 
Groenlanda, în America de Nord şi Marea Mediterană. Micile regate 
norvegiene au fost unite, în anul 872, de către regele Harald I Haarfagen. 
La începutul secolului 11 s-a adoptat creştinismul. 

Matteus Orssen, tatăl lui ARKIME, era marinar pe corăbii 
comerciale. Soţia lui Matteus, doamna Elin, dăduse viaţa la doi copii. 
ARKIME avea un frate mai tânăr cu 3 ani, numit Tim. Ajuns navigator ca 
tatăl lui, Tim s-a căsătorit la 24 de ani cu Berit, o fată de 18 ani din 
Bergen. Ea a născut un singur copil, pe fiul lor, Varg. 

La 17 ani, ARKIME a devenit soţia negustorului naval Stein Sellar, 
un bărbat de 25 de ani din Bergen. Părinţii lui locuiau tot în Bergen. 
Baard Sellar, tatăl lui Stein, era constructor de corăbii. Doamna Janne, 
soţia lui Baard, născuse doi băieţi: Stein şi Truls. 

ARKIME a dat viaţa unui singur copil, fiicei lor, Kari, născută la 21 
de ani. Fata s-a căsătorit la 16 ani cu tâmplarul Erik, un tânăr de 23 de 
ani. Au avut împreună două fiice: Gull şi Gunn. 

ARKIME vindea o parte din mărfurile aduse de Stein din nordul 
Europei: bijuterii, mătăsuri, stofe, vase din ceramică şi sticlă. 

Stein era un soţ nervos, violent, aprig la băutură. Când era beat, 
găsea motive să îşi bată soţia. Pe Kari nu o lovea niciodată, fata fiind 
lumina ochilor lui. Kari, diplomata din fire, îşi apără mama de loviturile 
tatălui. 

Împlinind 50 de ani, reumatismul l-a oprit pe Stein să mai 
călătorească pe mare. Neputând să stea degeaba acasă, şi-a deschis un 
depozit unde vindea blănuri şi piei de animale vânate în Norvegia. 

Împlinise 73 de ani, când a rămas văduv. Reumatismul cronic, 
extrem de dureros, a ucis-o pe soţia lui. ARKIME a decedat la 65 de ani, 
în iarna anului 1181. 

Nina Petre 
25 mai 2020 


Episodul 10 - FEDERICO 


Episodul spiritual nr.10 îl are ca erou pe italianul FEDERICO RAULUI. 
Viaţa lui s-a desfăşurat între anii 995-1034 (secolele 10-11). FEDERICO 
s-a născut în localitatea Bergamo, situată spre nord-est de Milano. 

Ernesto Rali, tatăl lui FEDERICO, lucra ca vizitiu la nobilul 
Maximiliano Pertini. Doamna Sienna, soţia lui Ernesto, dăduse viaţa 
unui singur copil, fiului lor, FEDERICO. Băiatul avea 6 ani, când întreaga 
familie s-a mutat în Milano, unde Ernesto a fost angajat ca vizitiu la 
moşierul Enrico Pertini, fratele lui Maximiliano. 

Între 8 şi 11 ani, FEDERICO a învăţat carte într-o şcoală de lângă 
biserică, patronată de preotul paroh. La 12 ani, a început să lucreze pe 
moşia lui Enrico, situată spre est de Milano. Acolo s-a mutat împreună cu 

părinţii. Tatăl lui şi-a continuat munca de vizitiu al boierului, iar mama 
Sienna a fost angajată ca bucătăreasă. 

FEDERICO a lucrat pe vastul teren agricol, a îngrijit viţa de vie, 
pomii frutiferi, a ajutat la prepararea vinului. Pentru comportarea lui 
exemplară, a fost avansat în funcţia de administrator al moşiei. 

S-a căsătorit la 20 de ani cu domnişoara Dona Pertini, o fată de 16 
ani, una dintre nepoatele boierului Enrico, originară din Milano. Tatăl ei, 
Maurio Pertini, era negustor de blănuri. Mama ei, doamna Fabiana, 
dăduse viaţă la doi copii: Dona şi Giulio. 

Darul de nuntă al părinţilor Donei, în bani de aur, i-a ajuns lui 
FEDERICO pentru cumpărarea unei moşii aproape de Milano. Acolo a 
cultivat viţă de vie, pomi fructiferi şi legume. 

Dona a devenit mama a doi băieţi. Pe Alfredo l-a născut la 19 ani, iar 
pe Pietro, la 21 de ani. 

În toamna anului 1034, FEDERICO a fost înconjurat la grădină de 
câţiva ţărani nemulţumiţi, care îl acuzau că i-ar fi înşelat la plata anuală 
în bani. La protestele lui FEDERICO, ţăranii s-au enervat şi l-au 
înjunghiat mortal. Au fugit care-încotro, lăsându-l să zacă între legume. 
A fost găsit de doi servitori şi dus în casă. Văduva Dona l-a îngropat în 
grădina casei, iar după aceea s-a interesat de cauza litigiului. A aflat de la 
servitorii din casă despre fuga casierului care le dăduse banii ţăranilor 
înaintea uciderii lui FEDERICO. Femeia a cercetat registrele soţului şi a 
observat că sumele notate de FEDERICO erau mai mari decât cele 
primite de muncitori. A înţeles uşor că hoţul fusese casierul, dispărut 
după uciderea nefericitului. Femeia şi-a luat băieţii şi s-a mutat în 
Milano. După aceea, a vândut moşia. 

Alfredo, fiul cel mare, avea 16 ani, iar Pietro, 14 ani. Dona i-a crescut 
cum s-a priceput mai bine. Alfredo a învăţat meseria de cojocar. S-a 
căsătorit la 21 de ani cu Oriana, o fată de 18 ani. Au devenit părinţii a trei 
fete. Pietro a ajuns tâmplar. Căsătorit la 23 de ani cu Sebastiana, o fată de 
19 ani, a avut împreună cu ea doi băieţi. 

Nina Petre 
15 iunie 2020 


Episodul 11 - PEMBE 


Episodul spiritual nr.11 o are ca eroină pe grecoaica PEMBE. Viaţa ei 
s-a desfăşurat între anii 816-868 (secolul 9). PEMBE s-a născut în 
regiunea istorică Anatolia, în localitatea Smirna (Izmirul de astăzi). 

La acea vreme, Anatolia se află sub dominaţia Imperiului Bizantin. 
Anatolia sau Asia Mică, este o peninsulă occidentală din actuala Turcie 
asiatică. Încă dinaintea erei noastre, în Anatolia s-a dezvoltat o civilizaţie 
a bronzului, iar regiunea a ajuns vestită prin poziţia ei geografică 
favorabilă şi a bogățiilor din adâncul pământului. Până în secolul 9, s-a 
produs prima colonizare greacă, numeroşi refugiaţi greci stabilindu-se pe 
coastele occidentale ale Anatoliei. 

Părinţii eroinei noastre proveneau din colonişti greci. Athan, tatăl lui 
PEMBE, avea meseria de marinar. Soţia lui, numită Sapfo, era mama a 
două fete. PEMBE avea cu un an şi jumătate mai mult decât sora cei, 
Rhais. 

Căsătorită la 15 ani cu marinarul grec Stefos, un tânăr de 22 de ani, 
Rhais a născut doi băieţi: Pastolis şi Zafiris. 

Nici Athan şi nici familia lui nu aveau ştiinţă de carte. 

PEMBE se născuse cu o voce frumoasă, moştenită de la mama ei. 
Împreună cântau melodii populare vechi greceşti. 

La 16 ani, părinţii au măritat-o cu marinarul grec Klavdios, un 
bărbat de 26 de ani, originar din Smirna. EI activa pe nave militare 
greceşti care protejau ţărmul de invaziile aventurierilor barbari, dornici 
să cucerească noi teritorii. 

Părinţii lui Klavdios, Aristos şi Noeme, locuiau în Smirna. Aristos 
era luptător la paza țărmului, pe uscat. Noeme, soţia lui Aristos, îl 
născuse numai de Klavdios. 

PEMBE a născut primul copil la 18 ani, un băieţel care a decedat la 
naştere. La 21 de ani, a născut-o pe Skevi, o fetiță frumoasă, care a 
supravieţuit. După Skevi, la 2 ani diferenţă, a mai născut un băieţel. 
Acela a trăit numai o lună. 

Skevi s-a căsătorit la 15 ani cu negustorul grec Sefis, un bărbat de 24 
de ani. Au avut un băiat, Theodis, şi o fată, Anthi. Tânăra femeie Skevi 
avea 31 de ani, când i-a murit mama. Cu 2 ani în urmă îşi pierduse şi 
tatăl. 

Klavdios împlinise 60 de ani, îşi făcea planuri să plece din marina 
militară, când a fost ucis într-o luptă pe Marea Egee. PEMBE şi-a pierdut 
viața din cauza singurătăţii, simţindu-şi sufletul pustiit de dispariţia 
soţului. O criză puternică de inimă i-a trimis sufletul în căutarea celui pe 
care îl iubise de cum devenise soţia lui. 

Timp de 2 ani, până la obştescul sfârşit, PEMBE a fost întreţinută şi 
îngrijită cu multă iubire de fiica ei, Skevi. 

Nina Petre 
5 iulie 2020 

RYAN 





EPISOADE SPIRITUALE COMENTATE ANTERIOR 
10 Pierre Lardy (1822-1874) 
2 0 Alexandros Kirdis (1701-1778) 
3 9 Loreda Nirrem (1630-1686) 
RESTUL EPISOADELOR SPIRITUALE 
4 0 Rosdir (1511-1579) 


Episodul 4 - ROGDIR 


Eroul povestirii este persanul ROGDIR, care a trăit în perioada 
anilor 1511-1579 (secolul 16). ROGDIR s-a născut în străvechiul oraş 
Shiraz, aflat la acea vreme în Persia. Ţara a primit numele de Iran în anul 
1935. 

La data naşterii lui ROGDIR, Persia se afla sub stăpânirea dinastiei 
Safavide, al cărei fondator a fost şahul Ismail I (1502-1524). Ismail I a 
reunificat Persia şi a impus poporului credinţa şiită. Dinastia musulmană 
şiită a Safavizilor a domnit în Persia din 1502 până în 1736. Ismail I a pus 
bazele unui nou stat persan centralizat. Curentul religios şiit a ajuns 
religie de stat. 

După Ismail I, următorul şah safavid a fost Tahmasp I (1524-1576). 
Succesorul lui s-a numit Ismail II şi a domnit între anii 1576-1577. 
Ultimul şah din perioada vieţii lui ROGDIR, Mohammad Khodabande, a 
domnit din 1578 până în 1588. 

Fermierul Golzar din Shiraz, căsătorit cu doamna Mahtab, avea trei 
băieţi. ROGDIR, fiul cel mai mare, avea cu 3 ani mai mult decât Baraz. 
Acesta era cu 5 ani mai în vârstă decât Seyed. Cei trei fraţi au învăţat 
carte timp de 4 ani în mica şcoală islamică patronată de moschee. 

La 15 ani, Baraz a plecat cu o corabie pe apa Golfului Persic, dorind 
să ajungă marinar. Alegerea a fost bună, omul reuşind să adune o mică 
avere în bani, care i-a permis să îşi ia de nevastă o fată superbă. S-a 
căsătorit la 22 de ani cu Laleh, ea având doar 15 ani. Harnică la naşteri, 
Laleh a dat viaţă la patru copii, două fete şi doi băieţi. 

Fratele cel mai mic, Seyed, a rămas lângă părinţi, ajungând fermier 
alături de tatăl său. La ferma lor, situată în afara oraşului, creşteau oi, 

cai, catâri şi păsări de curte. Produsele animaliere, vândute în Shiraz, le 
aduceau mulţi bani. Seyed s-a căsătorit la 20 de ani cu Firuzeh, o fată de 
16 ani, care i-a dăruit trei fetiţe. 

ROGDIR a ajuns muncitor la ferma tatălui său la vârsta de 12 ani. S- 
a mutat în cea mai mare casă de pe vastă proprietate, dornic să ajute la 
creşterea numeroaselor animale. Iubea foarte mult caii, îi îngrijea cu 
multă dragoste, iar animalele îi răspundeau cu afecţiune când străbătea 
distanțe mari călare. Producţia de oi, cai tineri, piei, blănuri, lână şi 
păsări, animale destinate vânzării, ajungând din ce în ce mai mare, 
ROGDIR a luat decizia, la doar 15 ani, să plece cu mărfurile pe apa 
Golfului Persic, spre porturile comerciale situate de-a lungul țărmului. 
Însoţit de tatăl său şi de câţiva paznici, a vândut pieile, lâna şi blănurile la 
cele mai bune preţuri pe ţărmul Peninsulei Arabice. 

La 24 de ani, ROGDIR s-a căsătorit cu Fatemah, o fetiţă de 16 ani, 
fiica unui negustor bogat. Din iubirea lor au rezultat trei copii. Unica fată, 
numită Shadi, a fost născută de mama ei la 18 ani. Fiul cel mare, Behruz, 
a sosit după 3 ani de la naşterea surorii lui. Hadi, fiul cel mic, era cu 5 ani 
mai tânăr decât fratele său. 

Pe Shadi, ROGDIR i-a dat-o de nevastă la 16 ani fermierului Aref, un 
bărbat cu 9 ani mai în vârstă decât ea. Au avut trei copii, două fete şi un 
băiat. 

Fiul cel mare, Behruz, ajuns un bogat fermier, crescător de animale, 
s-a căsătorit la 24 de ani cu Ehsan, fata având cu 9 ani mai puţin decât el. 
Au avut patru copii, două fete şi doi băieţi. 

Hadi, fiul cel mic, ajuns marinar pe corăbii comerciale, s-a căsătorit 
la 27 de ani cu Arya, o fată cu 11 ani mai tânără decât el. Arya a născut doi 
băieţi gemeni şi o fetiţă. 

Moşierul ROGDIR, soţ, tată şi bunic fericit, a trăit 68 de ani. În 
ultimii 3 ani de viaţă, a locuit în Shiraz, fiindu-i foarte drag, micul palat 
construit în tinereţe. Era un mare consumator de mâncăruri gustoase, 
preparate de Fatemah, nevasta lui, împreună cu două servitoare. Vinurile 
scumpe îmbogăţeau mesele bogate consumate de ROGDIR în fiecare zi. 
Deseori mânca şi bea noaptea, când aveau musafiri până la ziuă. 

În vara anului 1579 împlinise 68 de ani. Era foarte gras, respira 
precipitat şi se deplasa din ce în ce mai greu, cu ajutorul unui baston şi al 
unui servitor voinic. Inima şi rinichii nu mai funcționau normal. Într-o 
noapte de august, pulsaţiile inimii s-au oprit. Dimineaţa, servitorul care îi 
păzise uşa dormitorului până la ora de trezire l-a găsit fără suflare. 

Nina Petre, 6 februarie 2018 


NINA PETRE - Vieţile anterioare ale spiritului - Completări Vol.10 pag. 20 








DAVID 





EPISOADE SPIRITUALE COMENTATE ANTERIOR 
10 Eleo Raste (1817-1868) 
9 Laura Piresti (1720-1774) 
30 Kirdir (1611-1680) 
RESTUL EPISOADELOR SPIRITUALE 
4 O Adilla Seris (1513-1568) 
5 O Helle Thott (1357-1413) 
6 O Rusen (1211-1268) 


7 O Dayu (1114-1156) 


Episodul 4 - ADILLA 


Eroina povestirii nr.4 este spaniola ADILLA SERIS, care a trăit în 
perioada anilor 1513-1568 (secolul 16). ADILLA s-a născut în localitatea 
portuară Cadiz, situată în sudul Spaniei. 

Tatăl ei, Dario Seris, muncea ca marinar pe corăbii transoceanice ale 
căror echipaje explorau coastele Americii de Sud. Chalina, soţia lui Dario, 
o născuse numai pe ADILLA. Fetiţa a învăţat să scrie şi să citească în 
limba spaniolă împreună cu mama ei. 

În anul 1528, când ADILLA avea 15 ani, Dario a luat decizia 
emigrării pe continentul nou-descoperit de navigatorii spanioli. Au 
coborât de pe puntea vasului în estuarul denumit La Plata, unde ţărmul 
adăpostea deja o mare colonie de imigranţi spanioli. În acea zonă 
luxuriantă a fost întemeiat oraşul Santa Maria del Buen Aire (Buenos 
Aires) după aproximativ 8 ani. Dario şi-a continuat drumurile spre 
Spania, de unde corăbiile aduceau mărfuri de strictă necesitate pentru 
coloniile de imigranţi. 

Medicii europeni soseau sporadic şi, mai ales, după începutul 
dezvoltării oraşului Buenos Aires. Asistenţa medicală a populaţiei sosite 

de peste ocean o asigurau în mare parte vindecătorii indieni, care locuiau 
în triburi depărtate de ţărmul oceanului Atlantic. Majoritatea triburilor 
din noua provincie Buenos Aires era formată din indieni de etnie chona. 

ADILLA avea 17 ani când, îmbolnăvindu-se de o infecţie digestivă, 
mama ei a chemat în casă un vindecător chona, binecunoscut în zona 
unde locuiau. Tânărul lamri avea 24 de ani. Plecase în urmă cu 2 ani din 
tribul său, dorind să supraviețuiască prin ştiinţa străveche a vindecărilor 
indiene chona şi să trăiască în condiţiile civilizate create de cuceritorii 
spanioli. După ce a tratat-o pe ADILLA cu metodele lui misterioase, au 
rămas prieteni. 

A trecut mai puţin de un an până când s-au hotărât să formeze o 
familie. Au trecut cu vederea prejudecățile sociale, tradiţiile 
amerindienilor chona referitoare la căsătorie, iar iubirea lor a triumfat. 
lamri avea deja o casă numai a lui, într-o zonă ce urma să devină un 
cartier mărginaş al oraşului Buenos Aires. În acea căsuţă, cuibul iubirii 
lor, ADILLA şi-a născut cei doi fii. Avea 20 de ani când i-a dat viaţa lui 
Rundi şi 24 de ani când l-a adus pe Marredu în frumoasa ei familie. 

La scurtă vreme după căsătorie, ADILLA a început să muncească 
alături de lamri la tratarea bolnavilor sosiți în mica lor încăpere, 
transformată în cabinet terapeutic. A învăţat repede ce avea de făcut ca 
asistentă a soţului, neavând curajul să lucreze singură de la început. 

Dintre cei doi băieţi, numai Rundi s-a simţit atras de munca 
părinţilor. A crescut lângă ei, privind fascinat ce făceau tatăl şi mama lui 
când voiau să scoată duhurile bolilor din trupurile vlăguite ale bolnavilor. 
Iamri ştia descântece pentru toate felurile de boli existente în rândul 
băştinaşilor indieni. Pentru bolile aduse de europeni, cum erau 
tuberculoza şi multe altele, nu avea leacuri eficiente, fiindcă nu ştia cum 
să le trateze. Duhurile acelor boli grave erau puternice şi nu voiau să 
părăsească uşor trupurile bolnavilor. 

Ajuns vindecător chona alături de părinţii lui, Rundi s-a căsătorit la 
21 de ani cu o fată de 15 ani, numită Kantu, care a ajuns mama a trei 
băieţi. Marredu, fratele lui Rundi, a preferat să ajungă negustor de fructe 
şi legume, aduse din zonele învecinate oraşului. Căsătorit la 23 de ani cu 
Odilla, o tânără cu 7 ani mai mică decât el, a ajuns tatăl a două fete. 

ADILLA, harnica şi iubitoarea lor mamă, a murit la 55 de ani, din 
cauza unei infecţii digestive. Carnea adusă de servitoarea ei de la piaţă nu 
a fost foarte proaspătă. ADILLA a mâncat prima din friptură gustoasă, 
Iamri fiind plecat toată ziua la pacienţii ce nu se puteau deplasa până la 
cabinet. Seara târziu, şi-a găsit soţia grav bolnavă, cu febră şi o stare 
digestivă îngrijorătoare. A tratat-o cum s-a priceput, dar şi-a dat seama 

că nu o va putea salva. Bănuia faptul că vreun om ticălos adusese la piaţă 
carnea unui animal bolnav, mort înainte de a-l tăia. 

Nina Petre 

29 ianuarie 2018 


Episodul 5 - HELLE 


Episodul spiritual nr.5 dedicat lui David îl are ca erou pe danezul 
HELLE THOTTI. Viaţa lui s-a desfăşurat între anii 1357-1413 (secolele 14- 
15). HELLE s-a născut la ferma părinţilor lui, situată într-o zonă de 
câmpie, unde se află astăzi oraşul Vejen. 

Statul danez, întemeiat în secolul 10, şi-a atins maxima întindere în 
secolul 11, incluzând între hotarele sale Norvegia, Anglia şi Scoţia. În 
cadrul Uniunii de la Kalmar, între 1397 şi 1523, sub autoritatea dinastiei 
daneze, au fost reunite Norvegia cu Islanda şi Suedia cu Finlanda. 

Tyke Thott, tatăl lui HELLE, creştea la ferma lui sute de oi, zeci de 
capre şi câţiva cai. Soţia lui, doamna Lise, născuse doi băieţi. Oluf era cu 
3 ani mai mare decât HELLE. 

Angajat în marina comercială, Oluf i-a cedat lui HELLE partea lui de 
moşie şi s-a stabilit la 24 de ani în sudul Norvegiei, prin căsătoria cu o 
norvegiancă. Ane era cu 7 ani mai tânără decât Oluf. Au avut împreună 
un băiat, pe Asulf. 

HELLE s-a căsătorit la 22 de ani cu Birte Orsted, o fată de 16 ani, 
fiica lui Axlan Orsted, negustor de piei şi blănuri, şi a doamnei Rikke. 
Birte a născut un singur copil, pe fiica lor, Belinde, la 19 ani. Belinde a 
fugit la 17 ani cu negustorul german Klaus Zemp, un bărbat de 24 de ani, 
urmând să locuiască în satul lui din nordul Germaniei, aproape de 
graniţa cu Danemarca. Au avut trei băieţi: Alfons, Jorg şi Fred. 

HELLE Thott a decedat la 56 de ani, în toamna anului 1413, în urma 
loviturii primite la cap, în zona occipitală, în timp ce îşi potcovea calul 
favorit. Bietul animal se speriase de o pasăre şi a dat din picior. 

Nina Petre 
31 august 2019 

Episodul 6 - RUSEN 


Episodul spiritual nr.6 o are ca eroină pe RUSEN. Fa a trăit între 
anii 1211-1268 (secolul 13). S-a născut într-un sat locuit de slavi situat pe 
ţărmul nordic al Mării Negre. 

Părinţii ei erau oameni săraci, ducându-şi cu greu traiul modest 
împreună cu cei şapte copii, trei băieţi şi patru fete. Una dintre fete era 
micuța DVORA. La 6 ani, ea a fost răpită în timp ce se juca în nisip de 
către doi turci care tocmai coborâseră de pe o corabie. Le-a plăcut că 
fetiţa era blondă, cu ochii albaştri. 

Corabia a plecat în larg, oprindu-se pe ţărmul sudic al Marii Negre, 
în ţinutul Anatoliei. Acolo se afla o localitate cu turci, în care domina casa 
unui negustor de sclavi, cea mai mare dintre construcţii. Hasip, stăpânul 
casei, avea o moşie mare, cu multe bordeie în care trăiau sclavii lui, 
meseriaşi, agricultori şi femeile din harem. Acum, pe locul vechiului sat 
se află localitatea portuară Kidros, aparţinând Turciei. 

DVORA a fost dusă în haremul lui Hasip şi dată în grija a două 
sclave bătrâne. După câteva zile, a fost botezată în religia islamică şi 
numită RUSEN. De la 7 ani, RUSEN a început să lucreze la războiul de 
ţesut vertical, aflat într-o încăpere a atelierului ţesătoarelor. Treptat, a 
devenit o sclavă foarte valoroasă, fiind pricepută la țesutul stofei de lână 
şi a pânzei de mătase. 

Nici Hasip şi nici fiul său, Cihan, nu i-au dat voie să se căsătorească. 
RUSEN nu a avut copii. 

La 57 de ani, în timp ce ţesea o stofă la războiul vertical, s-au rupt 
legăturile acestuia cu peretele. Prăbuşit peste biata femeie, războiul i-a 
zdrobit capul şi coloana vertebrală. După o oră de la accident, RUSEN a 
decedat. 

Nina Petre 
26 septembrie 2019 


Episodul 7 - DAYU 


Episodul spiritual nr.7 îl are ca erou pe japonezul DAYU. EI s-a 
născut în oraşul Kyoto, capitala Imperiului Japoniei, şi a trăit între anii 
1114-1156 (secolul 12). 

DAYU a trăit în perioada când Japonia era condusă de membrii 
familiei Fujiwara. Pentru a echilibra puterea excesivă, împărații care au 
domnit în secolul 12 s-au sprijinit pe funcţionari şi războinici 
recompensaţi prin favoruri şi terenuri vaste. Ele au slăbit capacitatea 

structurilor centrale ale Statului de a guverna ţara. Familiile războinice 
Minamoto şi Taira luptau pentru cucerirea puterii efective într-o 
perioadă de ciocniri dinastice interne ale familiei imperiale. 

În timpul vieţii lui DAYU, pe tronul Imperiului Japoniei au domnit 
următorii împărați: Toba (1107-1123); Sutoku (1123-1141); Konoe (114H1- 
1155); Go-Shirakawa (1155-1158). 

Isamu din Kyoto, tatăl lui DAYU, era fierar-armurier în atelierul 
palatului. Masao, mama lui DAYU, murise când băiatul avea 2 ani, fiind 
grav bolnavă de inimă. DAYU a fost crescut cu doici şi servitoare până la 
6 ani, când tatăl lui l-a înscris în şcoala militară a Casei imperiale. A fost 
calificat ca luptător la 16 ani şi angajat în regimentul de protecţie a 
Palatului din Kyoto. 

S-a căsătorit la 21 de ani cu Mayako, o fată de 17 ani. Tatăl ei, Keigo, 
era luptător la Palat. Kadiri, mama ei, născuse două fete şi doi băieţi. 

Mayako a născut un singur copil, pe fiul lor, Hitoshi, după ce a 
împlinit 20 de ani. Semănând bine cu tatăl său, Hitoshi a ajuns şi el 
militar în slujba Casei Imperiale. S-a căsătorit la 23 de ani cu Echiko, o 
fată de 18 ani. Au avut împreună un băiat, Hideki, şi o fată, Izumi. 

DAYU a fost ucis la 42 de ani, în iarna anului 1156, în timp ce încerca 
să despartă două grupuri de luptători angajaţi de familiile rivale 
Minamoto şi Taira. Nici viaţa lui Hitoshi nu a fost uşoară şi liniştită, fiind 
înconjurat de ura unchiului şi a mătuşilor lui. După moartea lui Masao, 
DAYU nu s-a recăsătorit, preferând să întreţină câteva amante. Acestea i- 
au dăruit patru copii. 

Fratele lui DAYU se numea Goro. Surorile acestuia erau Nao, Jin şi 
Nishi. După uciderea lui DAYU, a început lupta între urmaşi pentru 
resturile din averea lui. Duşmănia dintre rude a durat câte zile a mai avut 
fiecare. 

Nina Petre 
27 octombrie 2019 

VALENTINA 





Autoprezentare 


Am avut un început de viaţă tulbure, într-o familie săracă, dezbinată, 
fără credinţă în Dumnezeu. Convieţuirea cu tatăl a fost guvernată de 
frică, iar faţă de mama domina o stare de milă şi neputinţă de a o proteja 
de accesele de furie şi violenţă fizică ale tatălui. Un accident din care am 
scăpat miraculos cu viaţă, precum şi alte incidente sau întâmplări 
nefericite m-au urmărit ca un nor tot restul adolescenţei, o perioadă 
fumurie, marcată de multă suferinţă. Părinţii s-au despărţit, spre 
eliberarea mamei. 

Am plecat la facultate, unde mi-am cunoscut viitorul soţ, cel care a 
marcat începutul ascensiunii. Alături de el, dansând în hora dragostei cu 
năbădăi, am învăţat despre cele sfinte, cele ale lumii văzute şi nevăzute, 
despre cauzalitate, psihologie, rugăciune, puterea gândului şi a 
cuvintelor, despre vindecare, renunțare si iertare. M-am căsătorit şi am 
dat naştere la doi prunci, băieţi. 

Sunt multe gânduri, cunoştinţe, preferinţe, precum şi tendinţe care 
simt că vin de dincolo de mine şi de timp. Pe de o parte, cred că 
dezvăluirea trecutului îmi va explica prezentul şi voi putea face astfel 
alegeri mai potrivite, în armonie cu menirea mea. Pe de altă parte, 
cunoaşterea este setea pe care am încercat să o stăvilesc prin tot ce am 
experimentat cu ajutorul celor cinci simţuri şi cu credinţă într-un al 
şaselea, cel intern. 

Din copilăria fragedă îmi amintesc o întrebare pe care am adresat-o 
mamei: "Care este talentul meu?" Aveam atunci convingerea că toţi 
oamenii trebuie să aibă o calitate specifică, un potenţial maxim într-un 
anume domeniu. In decursul anilor am dovedit numeroase abilităţi, în 
diferite domenii de activitate. Mi-au plăcut mult matematica, astronomia, 
astrofizica şi muzica. 

Ca predilecție, am simţit dintotdeauna că sunt un formator. O 
meserie de profesor mi-ar fi plăcut dacă nu mă izbeam de teancul de 
proceduri şi rapoarte ce trebuie respectate. In plus, datorită spiritului 
inovativ, cu siguranţă că nu aş fi îmbrăţişat stilul clasic de predare şi m- 
ar fi plictisit rutina. Spiritul meu îşi manifestă preferinţele scriitoriceşti prin 
tot ce scriu. Fie chiar şi un comentariu banal, îmi place să îl măsor, să îl 
îmbrac în cuvinte frumoase. Imi place estetica cuvintelor, metafora. Am 
prezentat înclinaţie şi către psihologie, iar de câţiva ani am un mare 
interes pentru parapsihologie şi ştiinţele spirituale. In alte "universuri 
paralele" aş fi aprofundat cu plăcere criptografia şi astronomia. 

Valentina 
4 martie 2020 

EPISOADE SPIRITUALE COMENTATE 
19 Gustava Andersson (1802-1869) 
2 0 Leon Arcos (1679-1720) 
30 Patrizia Parri (1513-1567) 
4 0 Emeka (1370-1415) 
5 6 Kinuko (1221-1273) 
6 O Kainda (1128-1169) 


7 O Efimia Pagkalou (1025-1074) 


Episodul 1 - GUSTAVA 


Episodul spiritual nr.1 o are ca eroină pe suedeza GUSTAVA 
ANDERSSON. Viaţa ei s-a desfăşurat între anii 1802-1869 (secolul 19). 
GUSTAVA s-a născut în localitatea Skene, situată în vestul Suediei, în 
regiunea Gotaland, lângă fluviul Viskan. Acesta îşi varsă apa în cea a 
Strâmtorii Kattegat. 

Helmer Andersson, tatăl GUSTAVEI, muncea ca tăietor de lemne 
într-o pădure din apropiere. Soţia lui, doamna Ingrid, dăduse viaţă la 
două fetiţe. Alva era cu 2 ani mai mare decât GUSTAVA. Cele două surori 
au fost lăsate de părinţi să înveţe timp de 4 ani în şcoala primara 
patronată de biserica parohiei. 

Alva s-a măritat la 17 ani cu negustorul de cojoace şi piei de oaie Per, 
un flăcău de 22 de ani. Au avut împreună doi băieţi: Sten şi Erik. 

GUSTAVA iubea nespus fagii şi stejarii din pădurea unde lucra tatăl 
ei. Suferea ori de câte ori tăiau câte un copac şi vedea cum gaterul îl 
transformă în scânduri. Cânta pădurea în baladele ei şi plângea la 
amintirea copacilor tăiaţi pentru a ajunge lemne de foc, mobilă sau 
cherestea. 

Începând de la 8 ani, a învăţat să confecţioneze fluiere din lemn de 
fag şi să cânte cu ele balade populare. La petrecerile din localitate, era 
invitată să interpreteze cântece vechi, transmise de la o generaţie la alta. 
Obişnuia să aducă îmbunătăţiri textelor străvechi, cuvintele potrivite 
ieşind spontan din mintea ei sclipitoare. 

Unul dintre voinicii care transportau scândurile cu pluta pe apa 
fluviului până la malul strâmtorii, unde aşteptau negustorii de cherestea, 
s-a îndrăgostit de ea. Fata avea 18 ani, când a ajuns mireasa gospodarului 
Emund Ullsten, mirele având 26 de ani. Tatăl lui Emund, Henrik Ullsten, 
era de meserie tâmplar. Împreună cu fiul său a pus ban lângă ban, 
reuşind astfel să achiziţioneze un gater. Hanna, mama lui Emund, 
confecţiona haine de iarnă din piei de oaie. 

GUSTAVA a născut un singur copil, pe voinicul Olof, după ce 
împlinise 24 de ani. Băiatul a învăţat să facă scânduri la gaterul familiei, 
pe care le vindea negustorilor interesaţi de ele pentru a le da la export. 
Negustorii englezi erau mari amatori de cherestea. Olof a învăţat şi 
meseria de tâmplar, reuşind să îşi vândă modestele piese de mobilier în 
Skene şi în localităţile apropiate. S-a căsătorit la 20 de ani cu Ulla, o fetiță 
de 16 ani, care i-a dăruit doi copii. Fata lor se numea Freja, iar băiatul, 
Johan. 

GUSTAVA Andersson a decedat la 67 de ani, în anul 1869, grav 
bolnavă de reumatism. 

Nina Petre 
27 august 2019 


COMENTARIUL VALENTINEI 


"GUSTAVA ANDERSSON pare că a avut o viaţă simplă, liniştită, dar 
şi scurtă, în contrast cu durata şederii astrale a spiritului de după 
moartea ei. M-am tot gândit care ar putea fi explicaţia pentru cei peste 
100 de ani. M-am liniştit să ştiu că n-a făcut vreo pagubă de natură să le 
dea pricină de judecată îndelungată mai marilor. Sau poate spiritul 
nostru a fost foarte preocupat de studii cereşti şi a avut puţină tragere 
către experienţa fizică. Nu m-ar mira foarte, căci şi în prezent tind să 
teoretizez totul, fiind de fire foarte analitică. Perioadele astrale care au 
precedat existenței GUSTAVEI sunt de asemenea de peste 80, sau chiar 
90 de ani, mult mai mult decat anii tereştri. 

În primul rând, ţara, locul, cultura îmi plac foarte mult. Am vizitat 
deja Suedia de două ori. Pe lângă cei doi copii ai surorii Alva şi cei ai 
băiatului Olof, GUSTAVA avea o soră, ele fiind deci, cei doi copii ai 
părinţilor lor. Şi totuşi, ea a născut un singur copil, băiat. Se poate ca cele 
două surori să fi fost foarte apropiate, aşa intuiesc. Şi în viaţa aceasta, îmi 
place că sunt băieţi amândoi. 

Asocierea cu lemnul şi tâmplăria a fost reprodusă şi în viaţa curentă. 
Mama a lucrat în industria lemnului, iar eu am meşterit o perioadă, din 
pasiune, câteva obiecte din lemn, umplând apartamentul de rumeguş şi 

unelte de tâmplărie. Am învăţat să cânt la fluier aproape imediat cum am 
început. În perioada mea muzicală, am cântat balade despre legende 
străvechi, folosind texte arhaice şi instrumente tradiţionale. 

Iubesc pădurea. Nu agreez frigul şi nu funcţionez la temperaturi 
scăzute. 

Voi medita asupra GUSTAVEI. Similitudini sunt multe. Ar fi 
interesant de desluşit diferenţele, căci ele produc schimbarea, evoluţia. 
De asemenea, mi-ar plăcea să cunosc şi relaţia cu soţul ei, cu mult mai 
mare decât ea." 

15 martie 2019 


Episodul 2 - LEON 


Episodul spiritual nr.2 îl are ca erou pe spaniolul LEON ARCOS, a 
cărui viaţă s-a desfăşurat în perioada anilor 1679-1720 (secolele 17-18). 
Era singurul copil al ofițerului spaniol Evarado Arcos şi al doamnei 
Duena, spaniolă din Barcelona, la fel ca soţul ei. Soții Arcos locuiau într- 
un fort militar dotat cu mai multe clădiri din nordul Hondurasului, port 
la Marea Caraibilor, care s-a dezvoltat ulterior, devenind oraşul La Ceiba. 

Teritoriul Hondurasului a fost locuit în epoca precolumbiană de 
triburi amerindiene: corotegi, paya, leneas. Hondurasul, descoperit în 
1502 de Cristofor Columb, a fost cucerit începând din 1524 de 
conchistadorul spaniol Cristobal d'Olid y Alvarado, fiind apoi inclus 
administrativ în Căpitănia Generală Guatemala (în 1539). 

LEON a fost educat acasă, în fortul militar, de către un militar 
profesor spaniol până la 14 ani. La 15 ani, a cerut să fie primit în 
regimentul condus de tatăl său pentru pregătire în vederea viitoarei 
cariere militare. La 17 ani au început misiunile grele, vizând 
exterminarea indienilor paya din jungla apropiată de țărm şi din munţii 
sălbatici aflaţi spre sud. 

LEON iubea jungla şi munţii din sud, iar animalele sălbatice nu l-au 
atacat niciodată. 

S-a căsătorit la 24 de ani cu spaniola Elvera, o fată de 17 ani, fiica 
militarului Santo Avellano, comandantul garnizoanei militare şi a 
doamnei Rosa. Elvera a născut un singur copil, pe fiica lor, Dolores, la 21 
de ani. 

Leon suferea la exterminarea fiecărui indian. Ar fi dorit să revină în 
Spania, ţara natală a părinţilor lui. La 41 de ani, în vara anului 1720, 
LEON a refuzat să mai ucidă indieni pentru a le lua pământurile. Drept 

pedeapsă, a fost executat prin împuşcare pentru neexecutarea ordinelor 
primite de la noul comandant al garnizoanei militare. 

Soţia lui, Elvera, avea 34 de ani, iar fiica lor, Dolores, abia împlinise 

13 ani. Părinţii Elverei, Santo şi Rosa, le-au luat pe amândouă şi s-au 

îmbarcat pe o navă militară spaniolă care a acostat în Barcelona. S-au 

stabilit în frumoasa localitate portuară. Elvera nu s-a recăsătorit, iar 

Dolores şi-a găsit împlinirea vieţii. Calificată ca soră medicală, s-a 

căsătorit la 21 de ani cu farmacistul Carlos Pando, el având 28 de ani. Au 

avut împreună două fete: Xaviera şi Paquita. 
Nina Petre 
25 septembrie 2019 


COMENTARIUL VALENTINEI 


"Educaţia acasă de până la 14 ani cu un singur profesor de sorginte 
militară explică avântul nesăbuit al puştiului în "joaca cu soldăţei” de- 
adevăratelea. Tot ce a urmat pun pe seama educaţiei precare, a lipsei de 
experienţă într-un cadru social şi, mai ales, a lipsei unei copilării. La 17 
ani, fiind încă atât de fraged, a fost marcat profund de ororile pe care 
trebuie să le fi văzut sau chiar înfăptuit. A preferat moartea prin 
neexecutarea ordinelor înaintea unui alt sacrificiu, deşi i-au trebuit 24 de 
ani până să capete acest "curaj". Pare că destinul său era destul de clar 
trasat, dat fiind că viaţa sa a început într-un fort militar, din părinţi 
militari, primind o educaţie în aceeaşi direcţie, iar spiritul nostru s-a 
"înhămat" cu bună ştiinţă la această experienţă. 

Remarc şi eu faptul că a refuzat să mai ucidă numai după ce s-a 
schimbat conducerea. Pentru că nu îi făcea plăcere, sufletul său era într- 
adevăr chinuit. Tatăl său a avut o foarte mare autoritate în faţa lui şi, 
poate, respect. LEON avea ceva de demonstrat tatălui şi regimentului din 
care făcea parte, căci doar el era fiul ofițerului. 

Moartea sa a fost o şansă pentru Elvera şi pentru Dolores să iasă din 
mediul acela ostil. Dolores a putut astfel să îşi găsească vocaţia şi să aibă 
o viaţă "civilă". Nu cunosc ce profesie a urmat ulterior micuța Xaviera, 
însă meseria părinţilor ei ar putea avea o legătură cu profesia de medic 
predestinată fiului meu. 

Faptul că LEON dorea să revină în Spania, ţară care nu l-a născut, 
dar care l-a format prin cultura părinţilor, cred că mi-a fost trasmis 
indirect prin plecarea tatălui meu în aceeaşi ţară şi prin posibilitatea de a 
mă muta acolo. Nu ar fi fost deci, o alegere a mea, ci o conjunctură 
favorabilă împlinirii acestei dorinţe rămase în eter. Originea spaniolă a 

lui LEON justifică faptul că înţeleg foarte bine limba spaniolă, deşi nu am 
studiat-o. Mi s-a părut dintotdeauna foarte predictivă, uşor de asimilat. 
Pădurea (jungla), munţii, ca şi în cazul primului episod, reprezintă 
un peisaj cu care mă asociez. Barcelona nu prea se încadrează tiparului." 
27 septembrie 2019 


Episodul 3 - PATRIZIA 


Episodul spiritual nr.3 o are ca eroină pe italianca PATRIZIA 
PARRI. Ea s-a născut în Verona şi a trăit între anii 1513-1567 (secolul 16). 
Oraşul Verona se afla sub dominaţia Veneţiei din anul 1405. 

Michele Parri, tatăl PATRIZIEI, era cămătar şi negustor de case. 
Doamna Paola, soţia lui, născuse două fete. Valeria era cu 4 ani mai mare 
decât PATRIZIA. Căsătorită la 17 ani cu moşierul Arturo Goria, un bărbat 
de 26 de ani, Valeria a născut un singur copil, pe fiul lor, Giulio. 

PATRIZIA a primit o bună educaţie acasă, în Verona, cu ajutorul a 
două călugăriţe, Gulielma şi Maddalena, între 9 şi 13 ani. La 17 ani, 
părinţii i-au dat-o de nevastă moşierului Ermanno Rumor, un bărbat de 
25 de ani. Părinţii lui Ermanno locuiau în Veneţia. Leopoldo Rumor, tatăl 
lui Ermanno, era comandantul unei corăbii comerciale. Doamna 
Carolina, soţia lui Leopoldo, era mama a trei copii: Arabella, Fia şi 
Ermanno. 

Înaintea căsătoriei cu PATRIZIA, Ermanno cumpărase o vilă 
eleganta în Verona cu ajutorul viitorului socru, Michele Parri. 

La 22 de ani, PATRIZIA a născut-o pe micuța Filomena, unicul copil. 
La 3 ani după naşterea Filomenei, PATRIZIA a născut un băieţel mort. 

Moşia lui Ermanno, situată spre nord de Verona, era un adevărat 
paradis pentru PATRIZIA şi Filomena. Între 10 şi 16 ani, Filomena sosea 
la părinţi doar în vacanţa de vară, ea fiind educată într-o mânăstire unde 
învățau carte multe fete provenite din familii bogate. La 19 ani, Filomena 
s-a mutat în Roma prin căsătoria cu Emilio Tambroni, un bărbat de 27 de 
ani, funcţionar la Palatul Pontifical. Unicul lor copil, un băiat, a primit 
numele de Bertrando. 

PATRIZIA a trăit doar 54 de ani. În vara anului 1567, pe când se afla 
cu soţul ei şi două servitoare în casa de la moşie, au intrat doi hoţi în 
curte. Paznicul grădinii a strigat la ei şi s-au luat la bătaie. Hoţii aveau 
cuțite şi voiau să intre în casă. A început lupta între hoţi, paznic şi 
Ermanno. Când unul dintre hoţi se pregătea să îl înjunghie pe Ermanno, 
PATRIZIA l-a lovit în cap cu tabloul pe care tocmai îl pictase pe o bucată 

groasă de lemn. Căzut la pământ, hoţul a fost luat de camaradul lui şi 
târât în pădure. Au fost iertaţi şi lăsaţi să plece de unde veniseră. 

După fuga hoţilor, PATRIZIEI i s-a făcut rău de la inimă. Ermanno a 
transportat-o în caleaşca lor până la reşedinţa din Verona, unde a chemat 
de urgenţă un medic. Până spre sfârşitul zilei următoare, PATRIZIA a 
zăcut inconştientă, iar la apusul soarelui, sufletul a părăsit-o. 

Nina Petre 
28 noiembrie 2019 


COMENTARIUL VALENTINEI 


"Am citit scrisoarea de câteva ori şi mă bucur de viaţa bună, lipsită 
de griji pe care a dus-o Patrizia. 

Este ceva legat de băieţelul născut mort care mă pune pe gânduri. 

Ea picta pe scoarţaă şi lemn, iar mie îmi place să pictez pe pietre. 
Educaţia primită de la călugăriţe i-a conferit o înclinaţie către teologie, 
spiritualitate, sau misticism. Este valabil și în prezent. 

Ea a avut o familie de care era ataşată şi, posibil, unită. Avea părinţi, 
socrii, fraţi, cumnate, nepoți, o fiică. Eu am experimentat o viaţă de 
familie destrămată (între părinţi şi dată la bunici), dar apoi mi-am găsit 
familia (soţ, socrii) de care mi-a plăcut să ţin alături şi scenariul de aici 
începe să semene cu al Patriziei. 

Finalul sau plecarea ei din scenă mă face să cred că era o fire foarte 
sensibilă, asta dacă nu avea probleme de inimă." 

30 noiembrie 2019 


Episodul 4 - EMEKA 


Episodul spiritual nr.4 îl are ca erou pe egipteanul EMEKA. EI s-a 
născut în oraşul Cairo şi a trăit între anii 1370-1415 (secolele 14-15). 

Oraşul Cairo, actuala capitală a Egiptului, situat la gurile deltei 
Nilului, a fost întemeiat în anul 969 de către dinastia arabă a Fatimizilor. 
S-a impus ca o nouă capitală artistică şi culturală a Islamului. În secolul 
13, sub domnia mamelucilor, a devenit cel mai mare centru comercial din 
Orientul Apropiat, rol pe care şi l-a menţinut până în secolul 16. Egiptul 
fusese cucerit de arabi în perioada 639-641. Aceştia au impus populaţiei 
religia islamică şi limba arabă. 

Familia lui EMEKA practica religia islamică. Afzal, giuvaergiu vestit 
în Cairo, căsătorit cu doamna Nuha, avea trei băieţi. Fiul cel mare, numit 

Majid, era cu 3 ani mai în vârstă decât EMEKA, iar acesta avea cu 2 ani 
mai mult decât Usman. 

Majid a ajuns olar şi giuvaergiu (bijutier), ca tatăl său. Căsătorit la 
22 de ani cu Amel, o fetiţă de 15 ani, a avut împreună cu ea trei copii. 
Fetele se numeau Hadia şi Nawal, iar băiatul, Talib. 

Usman, ajuns negustor cu barca pe Nil, s-a căsătorit la 20 de ani cu 
Fatima, o fată de 16 ani. Au avut doi băieţi: Zaki şi Saif. 

Dintre cei trei fraţi, numai EMEKA şi-a dorit să înveţe carte. Părinţii 
i-au făcut pe plac şi i-au dat voie să meargă 4 ani la maktab, şcoala 
islamică patronată de moschee. Acolo se predau bazele limbii arabe şi se 
citea Coranul. 

Încă de la vârsta de 6 ani, EMEKA s-a străduit să înveţe meseriile 
părinţilor lui. Afzal l-a ajutat să facă oale de lut frumos ornamentate şi să 
confecţioneze bijuterii din argint pentru femei şi bărbaţi. De la mama 
Nuha a învăţat să ţeasă la războiul vertical covoare şi carpete necesare la 
rugăciuni. 

EMEKA s-a căsătorit la 24 de ani cu Samia, o fată de 17 ani dintr-un 
sat de pe malul Nilului. Părinţii fetei, Sabah (tatăl) şi Zahia (mama), erau 
gospodari în satul lor şi mai aveau o fiică, Afra. 

Samia l-a născut pe micuțul Maruf la 19 ani. Frumoasa Layla a sosit 
după 3 ani de la naşterea lui Maruf. 

EMEKA obişnuia să îşi vândă bijuteriile, oalele şi carpetele la târgul 
din Cairo sau în satele din sudul capitalei, unde sosea cu barca lui. 

La 44 de ani s-a îmbolnăvit de malarie, iar după un an, cumpita 
boala i-a oprit cursul vieţii. După înmormântare, văduva Samia a plecat 
definitiv la ţară, spre sud, într-un sat unde locuia sora ei, Husni, care a 
primit-o în casa ei. După câteva luni, Samia a decedat, din cauza unei 
crize cardiace. 

Layla era căsătorită de un an când i-a murit tatăl. Soţul ei, Latif, era 
cu 11 ani mai în vârstă decât ea. Au devenit părinţii a trei băieţi: Nima, 
Sadi şi Yusef. 

Maruf, rămas şi el în Cairo, ca sora lui, a devenit giuvaergiu (bijutier) 
şi negustor de giuvaeruri. Căsătorit la 26 de ani cu Amel, o fată de 16 ani, 
a avut împreună cu ea patru copii. Fiicele lor se numeau Muna şi Duha, 
iar băieţii, Khaled şi Tarik. 

EMEKA s-a stins din viaţă la 45 de ani, în vara anului 1415. 

Nina Petre 
4 ianuarie 2020 


COMENTARIUL VALENTINEI 

"Cumva simţeam că spiritul meu a trăit în Egipt, cândva. Multe 
semne au indicat asta. 

Să tot fi avut vreo 11 ani când mama îmi spunea că am un chip de 
egipteană. Mi-a plăcut mult să port în adolescenţă un cercel în formă de 
Ankh (simbolul vieţii). Îmi creionam ochii intens cu coada lungă în 
exterior, asemeni faraonilor din vechime, şi purtam bijuterii sofisticate, 
din argint. În prezent, ascult, printre altele, muzică tradiţională 
egipteană. 

Nu mi-aş fi imaginat însă că am fost bărbat în acea perioadă. 

Emeka făurea vase de lut, bijuterii şi ţesea covoare. Eu modelez în 
lut, îmi plac şi port uneori bijuterii cu simboluri, iar despre covoare, deşi 
nu am ţesut, le apreciez, inclusiv pe cele de genul care îmbracă pereţii la 
ţară. Mereu mi-au plăcut detaliile în arta egipteană. Apreciez creaţiile 
minuţioase, bogate în culori şi simboluri. 

Religiozitatea lui, iarăşi, ca şi în cazul PATRIZIEI mi s-au transmis 
ca un suflu de curiozitate. Acum nu mai sunt o practicantă, însă mă 
interesează să cunosc despre fiecare religie, deşi înţeleg foarte bine că 
Adevărul e undeva deasupra şi din toate. 

Familia numeroasă, iarăşi, mă bucură pentru că îmi asigură o bază 
mare de "prieteni" spirite care mă vor aştepta dincolo :) " 

8 ianuarie 2020 


Episodul 5 - KINUKO 


Episodul spiritual nr.5 o are ca eroină pe japoneză KINUKO. Viaţa ei 
s-a desfăşurat între anii 1221-1273 (secolul 13). KINUKO s-a născut în 
localitatea Kamakura, unde se afla palatul shogunului. 

Între anii 1185-1333, în Japonia a avut loc perioada Kamakura. 
Războinicul Minamoto Yoritomo s-a impus asupra rivalilor Taira, 
stabilindu-şi curtea la Kamakura. A instaurat un guvern militar, apoi şi-a 
luat titlul de shogun (în 1192), adică şef al guvernului, cu putere efectivă 
asupra întregii ţări. Împăratul Go-Toba a rămas la Heian (Kyoto), fiind o 
personalitate reprezentativă a tradiţiei şi istoriei naţionale. În anul 
naşterii eroinei noastre, şi-a început domnia împăratul Go-Horikawa 
(1221-1232). 

Tatăl lui KINUKO, vestitul dansator Hikaru, era profesor de dans şi 
patronul unei trupe de artişti, cea mai apreciată în Kamakura. Doamna 
Manami, soţia lui Hikaru, o născuse numai pe KINUKO. Hikaru i-a dat 
fiicei lui lecţii de dans şi interpretare scenică începând cu vârsta de 5 ani. 

KINUKO avea 8 ani, când a dansat pentru prima dată la o ceremonie 
religioasă desfăşurată în interiorul unui templu shintoist. Dansurile 
interpretate de grupul de fete se numea Kagura. Atunci a devenit 
KINUKO o dansatoare miko, având dreptul să se alăture preoţilor la 
desfăşurarea ceremoniilor religioase. După aceea, KINUKO a participat 
la manifestările-spectacol Kagura, la care asistau shogunul şi chiar 
împăratul. Dansurile Kagura se mai numeau tamai. Ele se bazau pe 
mişcarea braţelor, nu pe cea a picioarelor. 

În cadrul fiecărui carnaval, succesiunea de dansuri şi cântece dura 
până în zorii zilei următoare, când îşi făcea apariţia Luceafărul de 
dimineaţă, către care se îndrepta un ultim cântec de salut. Imediat după 
aceasta, zeul protector al carnavalului se reîntorcea în lumea sa invizibilă, 
iar ceremonialul lua sfârşit. O altă formă de spectacol, numită bugaku, 
era compusă din dansuri prezentate cu precădere la curtea shogunului şi 
a împăratului. KINUKO a participat şi la astfel de evenimente. 

Lui KINUKO i-a fost dat să interpreteze diferite roluri în sanctuarele 
shinto sau în faţa unor temple budiste, în cadrul unor pantomime numite 
„comedii populare”. Dansurile făceau parte din categoria celor magice, 
însoţind exorcismele menite să îndepărteze duhurile şi demonii. 

KINUKO avea 20 de ani, când a fost luată în căsătorie de prinţul 
Keisuke din Heian, unul dintre nepoţii fostului împărat Go-Horikawa. La 
nuntă, eveniment desfăşurat în Kamakura, Keisuke avea 28 de ani. Tatăl 
lui, nobilul Kijuro, era consilierul împăratului, specializat în probleme 
militare. Doamna Yumako, soţia lui Kijuro, născuse doi băieţi: Keisuke şi 
Taro. 

După căsătorie, KINUKO nu a mai avut voie să danseze la spectacole 
publice şi nici la înalta curte. Soţul ei i-a permis să danseze numai în vila 
lor, la petrecerile cu rude şi familii prietene. 

La 22 de ani, KINUKO l-a născut pe micuțul Kunaiki, unicul copil. 
Băiatul şi-a ales profesia de militar în armata shogunului. S-a căsătorit la 
27 de ani cu domnişoara 'Tadako, o fată de 17 ani. Au avut două fiice: 
Rumiko şi Yusuke. 

KINUKO, pe măsură ce înainta în vârstă, devenea din ce în ce mai 
emotivă. Soţul ei, prinţul Keisuke, era pasionat de călătoriile pe ocean. 
Până la reîntoarcerea lui, KINUKO trecea prin puternice suferinţe 
sufleteşti. Militarul Kunaiki, fiul ei, îi dădea şi el emoţii puternice când îl 
ştia plecat în misiuni de luptă periculoase. KINUKO împlinise 52 de ani 
la începutul anului 1273, când inima, bolnavă de multă vreme, a încetat 
să mai bată. 

Nina Petre, 5 februarie 2020 

COMENTARIUL VALENTINEI 


"Acest episod m-a încântat foarte mult. O simt aproape pe Kinuko. 
Nu îmi stârneşte amintiri sau alte procese mentale, dar la nivelul inimii, 
îmi stârneşte unele senzaţii. INIMA — pare să fie o cheie, un cifru. Ca şi 
în celelalte vieţi, tot inima a fost uşa către divin. 

Despre latura artistică, ce să mai spun... mă regăsesc total. Mă 
inspiră extraordinar. Mă gândesc chiar să fac un salt în trecut, să 
reproduc dansul acela. Inclusiv mişcarea braţelor este ceva ce am preluat 
în prezent. Am studiat puţin despre Kagura şi am recunoscut unele 
mişcări pe care eu însămi le fac uneori. 

Mă regăsesc şi în relaţia cu soţul ei şi tânjeala pe care a suferit-o. 
Regăsesc un tipar care se repetă, aşa cum aţi punctat şi dvs. Dedicarea 
fata de soţ, copii, o înclinaţie către sacrificiu. 

Apropo de practici spirituale, am început să fac yoga, meditații şi 
vizualizări. Îmi dau voie să-mi accesez mai atent intuiţia şi să am 
încredere în ce îmi șopteşte. Turnura pe care viaţa mea a luat-o a fost 
cursul intuiţiei şi sentimentul eliberator îmi confirma că e drumul cel 
luminos. 

De asemenea, am decis să îmi urmez vocaţia şi să îmi folosesc 
darurile artistice, creative. 

Sunt în plin proces de restructurare, urmează să mă organizez pe 
mai multe planuri, personal, profesional, spiritual." 

11 februarie 2020 


Episodul 6 - KAINDA 


Episodul spiritual nr.6 îl are ca erou pe africanul KAINDA. Viaţa lui 
s-a desfăşurat între anii 1128-1169 (secolul 12). KAINDA s-a născut într-o 
comunitate de berberi situată în vestul Mauritaniei, în zona de litoral a 
Oceanului Atlantic, aproape de peninsula Capul Blanc. 

Triburile berbere au fost islamizate în secolul 11, după ce Regatul 
Almoravizilor a distrus Imperiul Ghana, extinzându-şi teritoriul spre sud. 
La data naşterii eroului nostru, Regatul Almoravizilor era condus de 
emirul Ali ibn Iusuf. 

Gospodarul Aziki, tatăl lui KAINDA, se pricepea la olărit, agricultură 
şi creşterea animalelor. Megdila, soţia lui Aziki, născuse cinci copii. Au 
murit de mici două fetiţe şi un băiat. Au rămas în viaţa o fată, Jdira, şi un 
păiat, KAINDA. 

Jdria s-a măritat la 14 ani cu gospodarul Ignim, un tânăr de 19 ani, 
devenind mama a doi băieţi: Gildun şi Bizid. 

KAINDA, foarte harnic din fire, a învăţat să facă oale de lut, să 
împletească rogojini şi coşuri, să îngrijească animalele familiei: oi, capre 
şi două cămile. Produsele din gospodărie destinate comercializării erau 
purtate pe spinările cămilelor până la ţărmul oceanului, unde soseau 
corăbii care le preluau. Aziki obişnuia să le ofere marinarilor piei, lână, 
oale, coşuri, rogojini, în schimbul unor alimente necesare familiei. 

KAINDA s-a născut cu o voce frumoasă şi cu talentul de a compune 
uneori câte un cântec tradiţional. A învăţat repede incantaţiile 
localnicilor, folosite la numeroasele ritualuri care le înfrumuseţau viaţa. 

Ajuns la vârsta adolescenţei, KAINDA ştia să invoce zeii protectori ai 
populaţiei locale, reuşea să cheme spiritele străbunilor, binecuvânta cu 
propriul limbaj sosirea unor prunci în satul său. În cadrul sărbătorilor 
locale, era rugat să cânte aproape tot timpul. 

S-a căsătorit la 21 de ani cu frumoasa Cila, o fetiţă de 16 ani. Au avut 
doi copii. Fiul lor se numea Zizu, iar fata, Kulla. Pe Zizu, mama lui l-a 
născut la 18 ani. Kulla a sosit în familie după 4 ani de la naşterea fratelui 
său. 

Fata a fost răpită la 12 ani de marinari pirați şi vândută în Maroc 
unui negustor bogat. A devenit mama a şapte copii. 

Zizu a rămas ca gospodar lângă părinţi. S-a căsătorit la 26 de ani cu 
Mazika, o fetiţă de 15 ani. Au avut două fiice: Thayri şi Siman. 

KAINDA a fost ucis la 41 de ani, în toamna anului 1169, de o reptilă 
veninoasă. 

Nina Petre 
6 martie 2020 


CCOMENTARIUL VALENTINEI 


"Vă mulțumesc pentru frumoasă scrisoare. 

În ultima lună, am lucrat foarte intens cu mine, prin meditații, 
rugăciuni, un anume stil de hrană, exerciţii fizice, arta, contemplare, 
vizualizări... Am trăit atât de intens în ultima lună... încât mă simt în 
egală măsură şi răvăşită, dar şi recunoscătoare." 

18 martie 2020 

Episodul 7 - EFIMIA 


Episodul spiritual nr.7 o are ca eroină pe grecoaica EFIMIA 
PAGKALOU. Ea s-a născut în oraşul Salonic şi a trăit între anii 1025- 
1074 (secolul 11). Ţara ei, Grecia, făcea parte din Imperiul Bizantin din 
anul 395 d.Hr.. În secolele 6-7, limba greacă a devenit oficială. 

Kostakis Pagkalos, tatăl eroinei noastre, era tâmplar, constructor de 
bărci pentru pescuit. Soţia lui Kostakis, doamna Sophania, născuse două 
fete. EFIMIA avea cu 4 ani şi jumătate mai mult decât sora ei, Panaiota. 

Căsătorită la 17 ani cu marinarul Omiros, un bărbat de 26 de ani, 
Panaiota a dat viaţa la doi băieţi: Savinos şi Zafiris. 

Kostakis şi familia lui nu aveau ştiinţă de carte. 

EFIMIA a învăţat, după ce împlinise 10 ani, să picteze, pe fiecare 
barcă făcută de tatăl ei, câte o pasăre şi numele acesteia. 

La 15 ani, a fost luată în căsătorie de marinarul Tiresias Kiosos, un 
tânăr de 23 de ani. Părinţii lui, Stauros şi Elessa, aveau o mică fermă în 
Macedonia, spre vest de Salonic. Elessa era mama a doi băieţi: Tiresias şi 
Otos. 

Până la 18 ani, EFIMIA a locuit la ferma socrilor, bucurându-se de 
natura frumoasă şi, mai ales, de numeroasele păsări pe care le desena în 
albumul ei. La 18 ani, înainte de a naşte prima fetiţă, pe frumoasa Iula, a 
revenit în Salonic lângă părinţii ei. La 4 ani după naşterea ulei, a sosit a 
doua fetiţă, Krinia. EFIMIA şi-a reluat munca la pictarea bărcilor 
construite de tatăl ei. 

Împlinise 38 de ani, când Tiresias era plecat din nou pe mare şi nu s- 
a mai întors. Vestea naufragiului corăbiei încărcate cu mărfuri destinate 
negustorilor din Constantinopol a ajuns cu o întârziere de peste o lună în 
familia EFIMIEI. Nu exista niciun supraviețuitor care să relateze ce se 
întâmplase. 

Iula plecase la 17 ani în Pelopones, după căsătoria cu marinarul 
Nervas din Patras. A născut patru fete şi doi băieţi. 

Krinia avea 16 ani când i-a dispărut tatăl. După 2 ani, s-a căsătorit cu 
croitorul Ieroklis din Salonic, un bărbat de 27 de ani. Au avut trei copii. 
Băiatul lor s-a numit Errikos, iar fetele, Callia şi Anthi. 

EFIMIA a trăit singură aproape 11 ani. Au cerut-o de nevastă doi 
negustori din Salonic, dar nu l-a vrut pe niciunul dintre ei. După aflarea 
veştii despre dispariţia lui Tiresias, şi-a pierdut vocea. Reuşea să discute 
numai în şoaptă şi numai când era absolut necesar. Preferă să tacă şi să 
privească zi de zi spre apa golfului. Nimeni nu ştia ce are în minte. 

Împlinise 46 de ani şi se stingea văzând cu ochii. În vara anului 
1074, începuse să o doară stomacul şi nu mai putea să mănânce. S-a 
îndurat Cerul de sufletul ei şi i l-a luat în lumea celor buni. 

Nina Petre 
22 iulie 2020 


CCOMENTARIUL VALENTINEI 


"Vă mărturisesc că numai gândul către Grecia mi-a lăsat de fiecare 
dată un gust amar. Nu am avut nicicând tragere să merg la mare acolo, 
deşi părinţii mei (via mama) merg acolo anual şi sunt îndrăgostiţi de 
ținuturile acelea. Am simţit mereu o reţinere în legătură cu ţara şi 
specificul zonei respective, geografic vorbind. Îi apreciez însă pentru 
măslinii şi lămâii lor. Nu m-am priceput nicicând la specii de peşti şi nici 
nu m-a interesat subiectul. 

11 ani de singurătate nedorită, neasumată. Toată durerea din suflet i 
s-a adunat în stomac. Faptul că şi-a visat soţul şi a comunicat telepatic cu 
el continuu până la propria ei ridicare sugerează că erau foarte apropiaţi 
şi se iubeau. Regăsesc iar diferenţa de 8 ani între vârstele lor (ca în mai 
toate episoadele de antecesor femeie). 

Când îi e dat omului să plece la cele sfinte, o face prin diferite 
moduri: inimă, stomac, dureri diverse, răni, boli, accidente. 

Faptul că Efimia picta păsări pe bărci îl găsesc fantastic. Eu însămi 
am desenat o pasăre pe un perete al camerei şi încă una pe dulap!" 

22 iulie 2020 


- -- Sfârşitul volumului nr.10 - - - 

